อากาศภาคเหนืออยู่ในระดับ ดี-ส่งผลต่อสุขภาพ ค.พ.วอนประชาชนงดเผา
11 มี.ค.2557 อธิบดีกรมควบคุมมลพิษ เผยคุณภาพอากาศภาคเหนืออยู่ในระดับ ดี-มีผลกระทบต่อสุขภาพ วอนประชาชนงดเผาเศษวัสดุการเกษตร เพื่อลดสถานการณ์หมอกควันนายวิเชียร จุ่งรุ่งเรือง อธิบดีกรมควบคุมมลพิษ (ค.พ.) กล่าวว่า การตรวจวัดคุณภาพอากาศในพื้นที่ภาคเหนือวันที่ 10 มี.ค.พบว่า มีค่าปริมาณฝุ่นละอองขนาดไม่เกิน 10 ไมครอน (PM10) เฉลี่ย 24 ชั่วโมง อยู่ระหว่าง 17 - 157 ไมโครกรัมต่อลูกบาศก์เมตร ซึ่งหมายความว่า คุณภาพอากาศโดยรวมอยู่ในระดับดีถึงมีผลกระทบต่อสุขภาพกรมควบคุมมลพิษ จึงขอให้หน่วยงานที่เกี่ยวข้องดำเนินมาตรการลดและควบคุมการเผาในที่โล่งอย่างเร่งด่วน โดยเฉพาะงดการเผาริมทาง งดการเผาในพื้นที่ป่า และควบคุมไฟป่า รวมถึงขอความร่วมมือจากประชาชนงดเผาเศษวัสดุการเกษตร และกิ่งไม้ใบหญ้า เพื่อลดความรุนแรงของสถานการณ์หมอกควันที่เกิดขึ้นอธิบดีกรมควบคุมมลพิษ กล่าวถึงข้อแนะนำด้านสุขภาพว่า เด็ก ผู้สูงอายุ และผู้ป่วยโรคระบบทางเดินหายใจ ควรหลีกเลี่ยงกิจกรรมในพื้นที่ที่มีหมอกควันปกคลุม หรือสวมหน้ากาก หรือใช้ผ้าปิดจมูก และหากเกิดอาการเจ็บป่วยควรไปพบแพทย์ที่มา 
11 มี.ค.2557 อธิบดีกรมควบคุมมลพิษ เผยคุณภาพอากาศภาคเหนืออยู่ในระดับ ดี-มีผลกระทบต่อสุขภาพ วอนประชาชนงดเผาเศษวัสดุการเกษตร เพื่อลดสถานการณ์หมอกควัน นายวิเชียร จุ่งรุ่งเรือง อธิบดีกรมควบคุมมลพิษ
กรมควบคุมมลพิษ (ค.พ.),การเผาป่า,คุณภาพอากาศ,ภาคเหนือ